หากพูดกันแบบกว้าง ๆ แล้ว Metaverse ยังคงอยู่ในช่วงเริ่มต้นของการพัฒนาเท่านั้น แต่อย่างไรก็ตามมันก็แสดงให้เห็นถึงโอกาสทางการเงินและโอกาสทางสังคมที่เป็นไปได้มากมายผ่านการใช้ NFT เป็นตัวขับเคลื่อน อีกทั้งยังมีการนำเสนอกิจกรรมใหม่ ๆ บนโลกอินเทอร์เน็ต เช่น การเก็บสะสม การมีปฏิสัมพันธ์ การเล่นเกม การสร้างผลตอบแทน และการทำธุรกรรม เป็นต้น
เช่นเดียวกันกับ NFT Blockchain Gaming ที่จะเข้ามาเป็นส่วนสำคัญร่วมกับ Metaverse ในการก้าวเข้าสู่ยุคสมัยของ Web 3.0 แทนที่ Web 2.0 ที่ใช้งานกันอยู่ในปัจจุบัน โดยจะเป็นการผสานการทำงานระหว่าง VR, โซเชียลเน็ตเวิร์ก, วิดีโอเกม และบางส่วนของโลกคริปโต อย่างไรก็ตาม Web 3.0 เป็นวิสัยทัศน์ของโลกอินเทอร์เน็ตในอนาคต ซึ่งธุรกิจในโลกแห่งความเป็นจริงก็ได้ขยายวงกว้างเข้าไปสู่พื้นที่ของโลกดิจิทัลแล้ว และเหล่าผู้ใช้ก็ได้เล็งเห็นถึงศักยภาพรอบด้านของมันด้วยเช่นกัน